
RAPORT DE SPECIALITATE

[bookmark: _GoBack]Subsemnatul Gică Daniel-Dumitrache, arhitect șef în cadrul Primăriei orașului, analizând “Proiectul de hotărâre privind instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni ”, am constatat următoarele: 
-Prin adresa nr. 14667/05.08.2022, un număr de aproximativ 117 cetățeni din cartierul Balaca solicită instituirea unei restricții de tonaj pentru vehiculele rutiere cu masa totală maximă autorizată mai mare de 3.5 tone pe DJ 250 (segmentul de drum cuprins între limita UAT cu comuna Bucov și intersecția cu strada Gloriei) și pe DC 59 (str. Gloriei), în vederea protejării construcțiilor de trepidații, diminuarea zgomotului și restrângerea riscului de accidente rutiere.  
-Prin proiectul de hotărâre mai sus menționat, se propune instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului Boldeşti-Scăeni.             
-Prin proiectul de hotărâre se urmărește devierea traficului greu cu direcția Mizil - Vălenii de Munte de pe traseul DN1B cu acces în DN1A prin DJ 250 cu traversarea cartierelor Balaca și Scăeni, pe traseul DN1B cu acces direct în DN1A pe centura Ploiești sau pe traseul DN1B –DC 159 cu intrare pe  DN1A la podul de la Blejoi, astfel încât zona rezidențială din cartierele Balaca și Scăeni să nu fie afectate.
-Propunerea de restricționare inițiată prin HCL nr. 20/30.01.2023  proiectată de către S.C. PANGEEA CIVIL ENGINEERS S.R.L., a fost avizată favorabil prin:
· adresa nr. 16131/01.08.2023 din partea Comunei Bucov,
· avizul Consiliului Judeţean Prahova, înregistrat sub nr. 10163/3.05.2023 ;
· adresa nr. 317262/17.05.2023 din partea Inspectoratului Judeţean de Poliţie Prahova;
· adresa nr. 20/19285/23.05.2023 din partea CNAIR, Direcţia Regională de Drumuri şi Poduri Bucureşti;

Față de cele prezentate mai sus consider că inițierea acestui Proiect de hotărâre este necesară și oportună. 

